Asia (άλμπουμ, Asia)

Το ***Asia*** είναι το πρώτο στούντιο άλμπουμ του αγγλικού rock supergroup, Asia, το οποίο κυκλοφόρησε το 1982. Σύμφωνα με τα *[[Billboard]]* και *[[Cashbox (περιοδικό)|Cashbox]]*, ήταν το #1 άλμπουμ στις Ηνωμένες Πολιτείες για το 1982.  Περιέχει τη μεγαλύτερη επιτυχία του συγκροτήματος "Heat of the Moment", που έφτασε στο #4 του chart ''Billboard'' Hot 100. 

## Ηχογράφηση
Οι Asia περιελάμβαναν τον κιμπορντίστα Τζέφρι Ντάουνς και τον κιθαρίστα Στιβ Χάου των Yes, τον τραγουδιστή-μπασίστα των King Crimson, Τζον Γουέτον, και τον ντράμερ των Emerson, Lake & Palmer, Καρλ Πάλμερ. 

«Η παραγωγή έμοιαζε λίγο με μια των Journey», σημείωσε ο Χάου. «Αυτό οφείλονταν στον Μάικ Στόουν, ο οποίος ήταν συμπαραγωγός του *[[Escape (άλμπουμ, Journey)|Escape]]*, το οποίο ήταν ένα τεράστιο άλμπουμ για τους Journey. Αλλά το "Heat of the Moment" ήταν το τελευταίο τραγούδι που ηχογραφήσαμε για το άλμπουμ. Μέχρι τότε είχαμε ήδη κάνει πράγματα όπως το "Time Again" και "Wildest Dreams", που ήταν πολύ progressive. Υπήρχε επίσης αυτή η γλυκύτητα στο "[Only] Time Will Tell". Αλλά από την στιγμή που πήρα την κιθάρα και ο Τζον άρχισε να τραγουδάει, ξέραμε ότι είχαμε κάτι ξεχωριστό στο "Heat of the Moment"». 

«Ο κόσμος έλεγε, "Όχι, αυτό δεν θα δουλέψει. Είναι όλα πλήκτρα τώρα. Είναι όλα συνθεσάιζερ." Νομίζω ότι οι A Flock of Seagulls ήταν το Νο. 1», σχολίασε ο Γουέτον. «Στην πραγματικότητα, αυτό που κάναμε ήταν να βγάλουμε έναν ήχο που κατέριψε τα συνθεσάιζερ. Όλοι είπαν, "Ω, όχι, όχι, όχι. Ένα συγκρότημα prog-κιθάρας δεν θα δουλέψει." Αλλά δούλεψε». 

Το τελευταίο κομμάτι του άλμπουμ, "Here Comes the Feeling" (πιστωμένο στους Γουέτον και Χάου) ήταν μια αναθεωρημένη έκδοση ενός τραγουδιού που γράφτηκε από τον Γουέτον και ηχογραφήθηκε με το γαλλικό progressive rock συγκρότημα Atoll το 1979. Η αρχική έκδοση κυκλοφόρησε ως επιπλέον κομμάτι το 1993, στην επανέκδοση του άλμπουμ των Atoll, *Rock Puzzle* του 1979. 

## Καλλιτεχνική επιμέλεια
Το λογότυπο και τα εξώφυλλα των Asia δημιουργήθηκαν από τον Ρότζερ Ντιν, γνωστό για τη δουλειά του με τους Yes (των οποίων ο κιθαρίστας Στιβ Χάου και ο κιμπορντίστας Τζεφ Ντάουνς ήταν πρώην μέλη) και τους Uriah Heep (των οποίων ο μπασίστας/τραγουδιστής Τζον Γουέτον ήταν παλαιότερα μέλος). Το εξώφυλλο του άλμπουμ απεικονίζει ένα θαλάσσιο φίδι να κοιτάζει σε μια κρυστάλλινη σφαίρα.

Υπήρχε μια ανησυχία ότι εάν ο Ντιν έκανε το εξώφυλλο θα παρήγαγε κάτι που θα έμοιαζε πάρα πολύ με τα διάσημα έργα του για τους Yes, αλλά ο Χάου και ο Ντάουνς επέμεναν για τη συμμετοχή του. Στον Τζον Καλόντνερ της Geffen δεν άρεσε αρχικά το λογότυπο του Ντιν για το συγκρότημα. 

## Κριτική υποδοχή
Ο Ρόμπερτ Κριστγκό επέκρινε έντονα το άλμπουμ, και ειδικά τους στίχους του. Δήλωσε πως αυτή ήταν μια σπάνια περίπτωση που «ένα μεγάλο νέο συγκρότημα είναι αρκετά κακό για να σε ασχοληθείς ξανά με αυτό περαιτέρω» ενώ αποκάλεσε το άλμπουμ «πομπώδες – σαβούρα με μεγαλοπρέπεια».   Ο Άνταμ Σουίτινγκ του *[[Melody Maker]]* επέκρινε με παρόμοιο τρόπο το συγκρότημα λέγοντας: «Σχεδιασμένο από υπολογιστή, φτιαγμένι στο χέρι από ρομπότ... Εντελώς υπολογισμένο, εντελώς αξιοκαταφρόνητο, το Asia είναι τόσο κούφιο, ρηχό και άσχημο όσο είχε δικαίωμα να περιμένει κανείς».  Αντίθετα, μια κριτική του *[[Billboard]]*, συμείωσε ευνοϊκά ότι «το επίπεδο του παιξίματος [του συγκροτήματος] είναι εξαιρετικό και η μουσική ακούγεται φρέσκια και είναι τέλεια επιλογή για AOR». 

Σε μια αναδρομική ανασκόπηση για το AllMusic, ο Τομ Ντέμαλον απένειμε στο *Asia* τεσσεράμισι στα πέντε, λέγοντας ότι «δεν υπάρχει αμφιβολία για το επικό μεγαλείο της μουσικής, το οποίο πρόσφερε κάποια δύναμη που χρειάζονταν το ραδιόφωνο εκείνη την εποχή και το έκανε με στυλ». 

## Εμπορική απόδοση
Μετά την κυκλοφορία του τον Μάρτιο του 1982, το *Asia* έφτασε στο #1 στις ΗΠΑ και πέρασε εννέα εβδομάδες στην κορυφή του chart των άλμπουμ στο *[[Billboard]]*.  *Το Asia* πιστοποιήθηκε 4 φορές πλατινένιο στις ΗΠΑ από την RIAA στις 10 Φεβρουαρίου 1995.  Ήταν το άλμπουμ με τις περισσότερες πωλήσεις του 1982 στις ΗΠΑ. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (March 2024)">απαιτείται παραπομπή</span>]]*&#x5D;

Στην πατρίδα του συγκροτήματος, το Ηνωμένο Βασίλειο, το *Asia* δεν σημείωσε τις ίδιες επιδόσεις με τις ΗΠΑ, φτάνοντας μόνο στο #11 και πέρασε συνολικά 38 εβδομάδες στο Βρετανικό Chart των Άλμπουμ.  Ο δίσκος πιστοποιήθηκε χρυσός στη Βρετανία στις 18 Οκτωβρίου 1982.  Το "Heat of the Moment" σκαρφάλωσε στο Νο. 46. 

Οι συνολικές πωλήσεις παγκοσμίως του *Asia* υπολογίζονται σε πάνω από δέκα εκατομμύρια αντίτυπα.

## Η remastered έκδοση της Audio Fidelity του 2010
Το 2010, η Audio Fidelity κυκλοφόρησε ένα χρυσό CD 24 καρατίων (AFZ 068) remaster του άλμπουμ. Την διαδικασία ανέλαβε ο Κέβιν Γκρέι.

## Λίστα κομματιών
 

## Προσωπικό

### Asia

* Τζον Γουέτον – φωνητικά, μπάσο
* Τζεφ Ντάουνς – πλήκτρα, φωνητικά
* Στιβ Χάου – κιθάρες, φωνητικά
* Καρλ Πάλμερ – ντραμς, κρουστά

### Τεχνικό προσωπικό

* Μάικ Στόουν – παραγωγός, μηχανικός
* Ρότζερ Ντιν – σχέδιο εξωφύλλου
* Μπράιαν Γκρίφιν – φωτογραφία στο εσωτερικό της θήκης

## Charts
 

### Εβδομαδιαία charts

### Charts στο τέλος του χρόνου

### Διαχρονικό chart

## Πιστοποιήσεις
Στην Αυστραλία (ARIA) το άλμπουμ πιστοποιήθηκε Χρυσό,  όπως και στην Γαλλία (SNEP), στην Ελβετία (IFPI Ελβετίας), 	και στο Ηνωμένο Βασίλειο (BPI).  Στην Ιαπωνία (RIAJ) πιστοποιήθηκε Πλατινένιο μία φορά, στον Καναδά (Music Canada), τρεις φορές Πλατινένιο, ενώ στις ΗΠΑ (RIAA) τέσσερις.   

## Παραπομπές


## Εξωτερικοί σύνδεσμοι
* Η επίσημη ιστοσελίδα των Asia

Κατηγορία:Άλμπουμ του 1982
Κατηγορία:Άλμπουμ των Asia